Un membru al ISU Neamț a reușit o performanță desebită la un concurs în Elveția. Ciprian Grecu, plutonier adjutant șef în cadrul ISU Neamț a stabilit un nou record la competiția de alergare „Stairways to Heaven”, ce a avut loc în localitatea Quinto, în perioada 11-12 mai.
Competiția presupune escaladarea scărilor funicularului Piotta-Ritom, pe o distanță de 1,3 kilometri și o diferență de nivel de 790 de metri. Prima zi a fost rezervată sportivilor echipați pentru alergare, în timp ce a doua zi a adus în prim-plan pompierii cu echipamentele lor specifice, sub numele de „Firefighter Challenge”.
Dintre cei 141 de participanți din 10 țări, s-a impus reprezentantul ISU Neamț, Ciprian Grecu. El a reușit să obțină cel mai bun timp dintre toți pompierii participanți, încheind provocarea un rezultat impresionant de doar 56 de minute.
„Ciprian este o prezență constantă pe podiumul competițiilor sportive la care participă.
Mulțumim că ne-ai făcut încă o dată mândri că suntem nemțeni și că suntem români”, a fost mesajul transmis de ISU Neamț.
Denisa POPA